[{"text_idx": "#000001", "text": "La komitato de UEA nun voc\u0302donas pri la propono vendi la domon en Nieuwe Binnenweg 176. Post studvizito en la Centra Oficejo komitatano Franc\u0327ois Lo Jacomo konkludis, ke la proponata vendo povos havi katastrofajn sekvojn."}, {"text_idx": "#000007", "text": "\u2013 Mi dankas Franc\u0327ois pro lia raporto, en kiu mi bezonas korekti nenion. Franc\u0327ois prave kritikis la tre limigitan librotenistan manieron de la estraro prezenti la aferojn, ne nur pri la domo. J\u0302us Fernando [Maia] denove skribis pri perdo de 3 milionoj da eu\u0306roj de 2000 g\u0302is 2019. Evidente li volis timigi nin pri bankroto de UEA, sed en tiu sama periodo la g\u0302enerala kapitalo de UEA kreskis de 1,295 milionoj al 1,548 milionoj da eu\u0306roj. Kiam mi ig\u0302is G\u0302enerala Direktoro, g\u0302i estis 151 800 eu\u0306roj. G\u0302is 2019 g\u0302i do 10-oblig\u0302is. La vero estas, ke UEA farig\u0302is c\u0302iam pli forta finance, sed la nuna mallongevida politiko endang\u0302erigas g\u0302in."}, {"text_idx": "#000009", "text": "\u2013 Estas trista koincido, ke ni voc\u0302donas pri la afero, kiam ni funebras Simo Milojevic\u0301, kiu dum pli ol 30 jaroj servis al nia Asocio en tiu domo. En miaj telefonaj interparoloj kun Simo, laste en decembro, c\u0302iam revenis nia komuna mafelic\u0302o pri la evoluoj en UEA. Felic\u0302e li ne bezonos vidi la finan sortobaton, sed mi esperas, ke ankau\u0306 ni ne bezonos g\u0302in vidi. Tio dependas de la nuna voc\u0302donado."}, {"text_idx": "#000011", "text": "\u2013 Al mi precipe mankas la informo kion oni intencas fari post la vendo, kaj pri tio mi g\u0302is nun ne ricevis respondon."}, {"text_idx": "#000014", "text": "Lau\u0306 Fernando Maia ankorau\u0306 mankas detala plano, sed la domo devos esti plene liberigita nur fine de 2022. Kvankam la asocio lau\u0306 li dum jardekoj ne sukcesis katalogi la bibliotekon Hector Hodler, tio kaj multo alia nun estos farita ene de kelkaj semajnoj:"}, {"text_idx": "#000015", "text": "\u2013 Nuntempe okazas arang\u0302oj kun Vieno pri ilia veno al Roterdamo por inventarii la Arkivon kaj g\u0302in transporti, senkoste al UEA. Tio jam tus\u0302us konsiderindan parton de la volumo. Samtempe oni ekarang\u0302as, ke okazu katalogado de Biblioteko Hector Hodler, kio de jardekoj ne estas: nuntempe ni konscias nur pri la spaco okupita de BHH, sed ni ankau\u0306 volas inventarii la bibliotekon. Lau\u0306 la nunaj deziroj c\u0302io tio okazos inter februaro kaj marto [!] 2022, li skribis en la komitata listo."}, {"text_idx": "#000017", "text": "\u2013 Supozeble mi malvenkas en c\u0302i tiu komitato. Almenau\u0306 mi voc\u0302donis lau\u0306 mia konscio kaj per mia nea voc\u0302o konservas al mi la rajton kontesti la decidon, se mi vidas ec\u0302 nur minimuman malregulaj\u0302on en g\u0302i. Mi tre bedau\u0306ras la malvizian politikon. Mi nun revas, ke eventuale esperantisto akiros la domon kaj konservos la ejon al nia movado, sed tiu revo vers\u0302ajne estas same realisma kiel la baldau\u0306a fina venko. Estas trista tago."}, {"text_idx": "#000021", "text": "Subtenon al la plano de la estraro vendi la domon esprimis interalie la antau\u0306a prezidanto Mark Fettes."}, {"text_idx": "#000023", "text": "Okaze de la debata fazo en la Komitato c\u0302irkau\u0306 la propono vendi la nunan oficejan domon, la Estraro de UEA malfermis, konsultocele, la debaton ankau\u0306 al la membraro pere de diversaj retaj rimedoj, nome: la Forumo de UEA, la diskutlisto UEA-membroj, la pag\u0302o kaj grupo de UEA c\u0302e Facebook, Instagram, Tvitero kaj Telegramo. La publiko ne reagis negative: kvankam tio ne estas formala konsulto, inter la reagintoj, kiuj estas membroj de UEA, konsiderinda plimulto ec\u0302 forte subtenas la vendon."}, {"text_idx": "#000024", "text": "Ne klaras, kie la estraro trovis la konsiderindan plimulton, kiu forte subtenas la vendon. Ja veras, ke en la forumo de UEA mankas negativaj reagoj \u2013 c\u0302ar tie tute mankas ajnaj reagoj."}, {"text_idx": "#000027", "text": "La reta voc\u0302donado de la komitato pri la vendo de la domo finig\u0302os la 12-an de februaro."}, {"text_idx": "#000028", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000030", "text": "Simo Milojevic\u0301 \u2013 la bonkora au\u0306toritato"}, {"text_idx": "#000031", "text": "> inter la reagintoj, kiuj estas membroj de UEA, konsiderinda plimulto ec\u0302 forte subtenas la vendon."}, {"text_idx": "#000032", "text": "Se ne estas bazo por tiu aserto, g\u0302i estas stulta mensogo kiu malkredindigas la estraron."}, {"text_idx": "#000035", "text": "\"Se ne estas bazo por tiu aserto\" (esprimo de Yves) ne estas tre trafa deirpunkto:"}, {"text_idx": "#000036", "text": "Maia ja preskau\u0306 tuttempe tordas la realecon, ofte ne plene mensogante, sed kreante duonveron."}, {"text_idx": "#000037", "text": "Maia asertas, ke \"konsiderinda plimulto\" forte subtenas la vendon.\nSed ni ne forgesu, ke, lau\u0306 Maia mem, temas pri \"la reagintoj, kiuj estas membroj de UEA\"."}, {"text_idx": "#000039", "text": "Do la eldiro de Maia praktike signifas absolute nenion. Kaj ni certe ne scias, kion \"\"konsiderinda plimulto\" de la membroj de UEA pensas."}, {"text_idx": "#000040", "text": "Baldau\u0306 la estraro vendos la domon, kaj nek la estraro nek la komitato havas ideon pri la opinioj de la membroj, ec\u0302 ne pri 10% el ili.\nKaj tio estas absoluta absurdaj\u0302o."}, {"text_idx": "#000041", "text": "(Pardonon al la redakcio pro ligo al teksto en la alia internacia lingvo.)"}, {"text_idx": "#000042", "text": "Kara Yves, kio se tamen estas bazo? C\u0302u tio malkredindigos Liberan Folion? Estas domag\u0302e, ke Kalle, kiu ne subskribas siajn artikolojn, uzas sian blogon por krei tiajn tendencajn tekstojn, kiuj kau\u0306zas g\u0302uste tion, kion ni nun vidas: homoj komencas dubi pri la Estraro, kiu aperas kiel \"mensoguloj\". Oni povas facile pensi, ke aparta celo de la blogo estas malkredindigi estraranojn, sed sub kiuj motivoj mi vere ne scias!"}, {"text_idx": "#000044", "text": "Estas vero, ke neniu komentis en la Forumo de UEA kaj estas neniu surprizo tiu fakto. Kalle tamen uzas tion por ironiumi, kvazau\u0306 la Estraro fanfaronas pri la Forumo, dum estas nature konate, ke la Forumo ne estas vigle uzata."}, {"text_idx": "#000045", "text": "Aliflanke li ne mencias, ke en la listo UEA-membroj ( estis rimarkinda diskuto. Dum kelkaj komitatanoj asertis, ke la Estraro ne volas \"au\u0306di la membrojn\", c\u0302iuj membroj, kiuj reagis en UEA-membroj ne nur subtenis, ke ne estu G\u0302enerala Voc\u0302dono, kiel pledis, ke oni rapide vendu la domon. En UEA-Telegram-grupo, kie diskuto estas sufic\u0302e afereca, ec\u0302 multe antau\u0306e membroj sin esprimis favore al la vendo kaj dau\u0306re faras. Aliflanke, mi ne memoras pri iu, kiu publike protestis pri la vendo en tiuj spacoj. Kalle estas en la grupo. Mi ne scias c\u0302u vi estas."}, {"text_idx": "#000048", "text": "Finfine ial Kalle decidis fari neniun mencion al la 8 au\u0306 9 komitatanoj, kiuj publike favoras la vendon, lasanta la artikolon sen ties argumentoj kaj intervenoj."}, {"text_idx": "#000052", "text": "Chiuj personoj, kiuj havas diktatoremon, estas tre similaj. Ili ne shatas alian opinion krom propran k preferas ne rimarki ghin au nigrigi ghin.\n> Aldone la raporto diras: \"La publiko ne reagis negative\".<\nVane vi penas meti \"la kulpon\" sur la shultroj de amaso de esperantistoj.\nVi estas \"la chefa kulpanto\" pro malhonora decido."}, {"text_idx": "#000053", "text": "Multe da blablabla, Maia. Vi estas komplete malkompetenta kiel estrarano. Kiel dirite antau\u0306e, vi vendos la domon ec\u0302 sen koni la opinion de 10 % de la membraro.\nViaj longaj skribaj\u0302oj nur celas kas\u0302i vian malkapablecon.\nKapablojn oni havas, ne simulas."}, {"text_idx": "#000055", "text": "\u2013 Subjektiva kaj malg\u0302usta argumento.\""}, {"text_idx": "#000056", "text": "Maia c\u0302iam pravas, Maia c\u0302iam plej bone scias, aliaj c\u0302iam malpravas.\nMaia estas la supera Gvidanto. Kiam oni eksalutos lin per etendita brako?"}, {"text_idx": "#000060", "text": "Nova vento kun subtenaj blovoj de la spertuloj necesas nun en UEA. Oni ja ne bezonas komenci de la nulo. Profitu la spertojn kaj sciojn de bonvolemuloj. La ideo de vendo de domo naskig\u0302is en iu malhela kapo, kiu sendube neniel interesig\u0302as pri Esperanto kaj g\u0302ia progreso. UEA ne estas financisto au\u0306 bankiero, nekomprenebla do restas la afero, ke la estraranoj parolas nur pri mono."}, {"text_idx": "#000062", "text": "> Nova strategio (strategio g\u0302enerale, ja strategio mankis!) (re)altiros ankau\u0306 sendube (mal)novajn membrojn, kiuj pro la nekompetenteco kaj manko de agado por Esperanto de la gvidantoj forlasis la movadon kaj c\u0302esis, kvazau\u0306 proteste, esti membro de UEA.<\nKiel povas aperi la nova strategio en la asocio, kiu estas plene en manoj de friponoj?"}, {"text_idx": "#000063", "text": "@Tauhro Prave. Tial ankau\u0306 necesas novaj fortoj kaj strategiistoj, ne homoj blindigitaj de eu\u0306ro-signoj."}, {"text_idx": "#000064", "text": "Mi forte aplau\u0306das tiun c\u0302i verajn vortojn de Jolanta van Holstein, sekretariino de la famkonata Internacia Esperanto-Instituto en Hago, Nederlando.\nJolanta, mi taksas, diras tiujn c\u0302i vortojn je persona titolo, sed tio ne faras s\u0302iajn vortojn malpli gravaj."}, {"text_idx": "#000066", "text": "Kara Leon, elkoran dankon pro viaj vortoj. Ni ofte samopinias, estas g\u0302ojiga afero ne senti sin sola esperantisto en certa vidpunkto kaj konsidero. La trista afero restas, ke en Esperantio (regas la konvinko ke) oni ne rajtas diri c\u0302ion kion oni pensas kaj scias. Kaj kiel ni tion observas nun en Nederlando \u2013 la malfermo de putrego malkovras multege da subtabligitaj aferoj."}, {"text_idx": "#000068", "text": "> La trista afero restas, ke en Esperantio (regas la konvinko ke) oni ne rajtas diri c\u0302ion kion oni pensas kaj scias.<\nKion vi volas diri per chi tiuj vortoj? Chu vi mem havas aliajn pensojn pri E- movado k \"timas\" paroli? Povas esti vi tiel diris pri UEA, sed ne pri Esperantio?"}, {"text_idx": "#000071", "text": "Dankon por la klaraj vortoj. Mi foje spertis dum la lastaj jardekoj, ke oni provas malakcepti kritikon kaj atakis kritikantojn. Kutime ili forlasas la Movadon. Tio sinteno estas la kialo de la nun katastrofo. Memorigas min al la fino de GDR, kiam kelkaj maljunaj viroj ne pretis auxdi la vocxon de la popolo."}, {"text_idx": "#000072", "text": "Prave, Roland. Sed tiam la rezulto estis \u2013 mi ankorau\u0306 bone rememoras c\u0302ar g\u0302i okazis en la nokto post mia naskig\u0302tago, la 9-an de novembro 1989 \u2013 ke falis la muro kaj rezulte plibonig\u0302is la vivo por milionoj da homoj. Mi ankorau\u0306 rememoras miajn fortajn proprajn emociojn rigardante tiom da germanoj kiuj finfine trovis liberecon kaj ekkonsciante dume pri la baldau\u0306a reu\u0306nig\u0302o de lando jam tro longe dividita."}, {"text_idx": "#000074", "text": "La \"alia vento\" blovas, sed ekster la kutimaj kominikaj strukturoj, kiuj vi konas kaj uzas. Dise estas multaj, kiuj lernas Esperanton, sed pro kialoj ne kongrua kun la kutima (Movada, UEA, SAT, Civito ktp.) vidpunkto kaj ecx sen kontakto al tiuj strukturoj. La \"Modado\" ne interesigxis pri cxi tiu grupo, nur kiel pagantaj membroj de asocioj ili estas bovenaj, kiel klientoj por libroj. Post \"Bankroto\" kutime ekestas nova entrepreno, kiu povas malmultekoste transpreni la havajxjn."}, {"text_idx": "#000075", "text": "> Esperanto-movado farig\u0302is koterio en kiu mano manon lavas.<\nSe E-movado nenion proponas al la mondo krom la lingvo, chi tiu rezulto estis neevitebla. Precipe estas malbone, ke nedemokratia sistemo de E-movado permesas al friponoj gvidi.\n\"La ideo de lingvo neutrala neniam povos vere efektivighi sen homaranismo\".\n\ufeffZamenhofa homaranismo estas iomete naiva, sed ghi portas la ghustan penson, kiun bezonas pli bone formuli por moderna mondo. Al ni bezonas reveni al niaj fontoj k bone kompreni, ke sen idea bazo E-movado pereos."}, {"text_idx": "#000076", "text": "G\u0302uste la ideo de Esperanto \u2013 kunigo de homoj sur la neu\u0306trala fundamento \u2013 plej ofte alparolas homojn, kiuj la unuan fojon au\u0306das pri Esperanto. Homoj avide sopiras kunligon. Homaranismo sonas sektece, oni ofte asocias la vorton kun c\u0302iuj -ismoj. Lau\u0306 mi ne necesas uzi la vorton \"homaranismo\" por esprimi la justan kaj egalecan ideon ligitan kun Esperanto, g\u0302i estas nur nomo kaj ja temas pri la ideo. Se la estraro de UEA kun la sama laboremo, sindedic\u0302o kaj entuziasmo, kun kiu g\u0302i nun laboras por vendo de la domo, laborus alian direkton ne estus (financa) krizo. Mankas simple laboro por Esperanto kaj per Esperanto. Se la tuta energio iras al vendo de la domo, ne al la agado, la nunaj sekvoj estas tute logikaj. Sen servoj kaj produktoj ne ekzistas enspezoj, tio ne estas io nova por ekonomoj kaj entreprenistoj. Kaj gravas ke la celo de UEA ne estu ekonomia kresko au\u0306 gajno de mono (tion UEA ec\u0302 ne rajtas lau\u0306 la ANBI kondic\u0302oj), la bonfarto de Esperanto estu la celo."}, {"text_idx": "#000077", "text": "C\u0302iukuaze la postulo de energinivelo C por la konstruaj\u0302oj tute ne validas por la CO-domo en Roterdamo: Se malpli ol 50% de la surfaco estas uzata kiel oficejo au\u0306 se la \u201crepaga periodo\u201d de la energi-investoj estas pli longa ol 10 jarojn, la postulo ne validas lau\u0306 la Nederlanda leg\u0302o."}, {"text_idx": "#000080", "text": "\"C\u0302iukuaze la postulo de energinivelo C por la konstruaj\u0302oj tute ne validas por la CO-domo en Roterdamo: Se malpli ol 50% de la surfaco estas uzata kiel oficejo au\u0306 se la \u201crepaga periodo\u201d de la energi-investoj estas pli longa ol 10 jarojn, la postulo ne validas lau\u0306 la Nederlanda leg\u0302o.\""}, {"text_idx": "#000083", "text": "Jen la ligiloj al retpago de la nederlanda registaro, alireblaj por c\u0302iuj:"}, {"text_idx": "#000087", "text": "C\u0302u vi iam au\u0306dis ian ajn proponon au\u0306 argumentojn por savi la domon? Mi mem vidas tre konsekvencan kaj persistan strebadon al nur unu direkta celo. Mirinda laboro (en la g\u0302usta senco de mirinda)."}, {"text_idx": "#000089", "text": "La taktiko estas uzi (eks)estraranojn por la malpura laboro por tiel provi ke la estro de tiu fonduso restu kiel la plej granda esperantisto de c\u0302iuj tempoj, sen devi denove aperi en polemiko (kial li ne opinias publike pri la situacio de UEA? C\u0302u Libera Folio provis kontakti lin?). Tamen, neniu superos Lapenna (inkluzive kun c\u0302iuj liaj mankoj), ec\u0302 ne tiu, kiu puc\u0302is Lapenna!"}, {"text_idx": "#000091", "text": "NOVA Petskribo kontrau\u0306 la vendo de la Centra oficejo, nun malfermita por subskribo:"}, {"text_idx": "#000094", "text": "Lau mi, chi tio estas sensenca entrepreno, kiu donas la eblecon por Maia ripeti: \u201dLa publiko ne reagis negative!\u201d k silento estas konsento."}, {"text_idx": "#000099", "text": "Por la plimulto de esperantistoj la rotterdama sidejo de UEA che Nieuwe Binnenweg strato estas nur domo kaj sidejo de la asocio, sed por kelkdeko (eble kelkcento) ghi ne estas simpla domo, sed hejmo. Ekde la epoko de fraulino Marianne Vermaas, Victor Sadler, Simo Milojevic, Neil Salvesen, Osmo Buller, che Nieuwe Binnenweg 176 oni: laboris, volontulservadis, studadis, kunisdadis, te- kaj kafotrinkis kaj multaj ech tranoktadis. Mi komprenas, ke pro la malapero de multaj membroj (inter ili mi) la asocio perdis siajn subtenofontojn. La mondo dum la lastaj 70 jaroj grave shanghighis: malaperis grandaj multnaciaj entreprenoj, kreskis novaj, ech pli richaj, chesas aperadi la plej grandaj,\u201dinternaciaj\u201d revuoj, malaperas bibliotekoj kaj amase bankotadas: librovendejoj, eldonejoj kaj kinejoj, do nie ne miru ke bankrotis tre malforta kaj multekosta librovendejo de UEA. E@I dum pli ol jardeko pruvis sian vivipovon kaj utilon por Eo, sed chu ghi \u2013 longe \u2013 ludos la rolon de la nova viviganto de la E-movado? La lasta kaj la nuna estraroj de UEA ne scipovis bremsi la asocian malevoluon. Ankau Covim mafortigis la movadon, Espereble Austrio longperspektive ne rezignos pri la kolekto de la planlingvoj, konservos kaj evoluigos la Hodler-kolekton. Ankau kelkaj urboj kiel: Aalen, Bjalistoko, Budapeshto, La Chaux-de-Fonds kaj kelkaj universitatoj (Amstyerdam, Lublin, Poznan\u0301,Torun\u0301, Paderborn), daurigos siajn Esperanto-kolektojn donante schancon studi E-literaturon kaj publikan, retan aliron al multaj E-dokumentoj. Do nia (esperantista) nekompleta bazo \u2013 lame \u2013 progresadetos, chefe en la reto. Tamen la manko de la rotterdama-hejmo almenau ghis kiam vivas tiuj, kiuj en ghi laboris, studis, volontulis, lasos doloron en niaj koroj!\nP.S. Mi pasigis en la CO de UEA kelkajn semajnojn en 1985 kaj en 1988 kiel UEA-volontulo, helpante en la libroservo kaj en la preparado de la Universalaj Kongresoj."}, {"text_idx": "#000100", "text": "Mi vetas ke parto de la biblioteko estos vendata kaj alia finos en rubajxo. Oni devus esplori kial Fernando Maia tiom premas por ke la domo estu vendata..."}, {"text_idx": "#000102", "text": "La prezidanto de la Asocio, Spomenka S\u030ctimec, deklaris en la enkonduko, ke la Esperanto-tradicio en Kroatio estas protektita nemateria kultura havaj\u0302o ekde 2017, emfazante, ke Eu\u0306ropo ne estu rigardata ekskluzive kiel anglalingva regiono. \u2013 Kroatio havas 350 registritajn membrojn de la Asocio, kiuj laboras per asocioj kaj estas financataj per donacoj. En la lastaj 20 jaroj, ni havis plurajn projektojn je internacia nivelo kaj ni publikigis sennombrajn tradukojn de niaj bonegaj literaturaj verkoj kiel La Strangaj Aventuroj de Metilernanto Hlapic\u0301, diris S\u030ctimec."}, {"text_idx": "#000107", "text": "Jam 29 homoj kontrau\u0306as la vendon de la Centra Oficejo de UEA per subskribo de reta alvoko, kiu trovig\u0302as enrete nur de hierau\u0306. Estas do jam multe pli ol la manpleno da opinioj, kiun la estraro kolektis."}, {"text_idx": "#000108", "text": "Ankau\u0306 vi povas subskribi la alvokon kontrau\u0306 la plua detruado de UEA kaj la vendo de la domo:"}, {"text_idx": "#000112", "text": "Via iniciato estus komprenebla, se ghi estus antau kelke da monatoj. Nun ghi aspektas tre stranga k ech suspekta."}, {"text_idx": "#000113", "text": "Mi detale legis la oftajn demandojn. La argumentoj estas klare favore al la vendo. Neniu dubo. Temas pri racia decido, se la komitatanoj favoras vendon. C\u0302io alia s\u0302ajnas al mi nelogika. Mi do ne subtenas la peticion. Mi ec\u0302 ne rajtus partopreni la peticion, c\u0302ar mi ne estas membro de UEA."}, {"text_idx": "#000114", "text": "\"Mi ec\u0302 ne rajtus partopreni la peticion, c\u0302ar mi ne estas membro de UEA.\""}, {"text_idx": "#000117", "text": "Evidente, la dokumento en kiu vi legas tiujn argumentojn, estas farita de la estraro, kiu volas la vendon. Estas memkompreneble ke en g\u0302i vi ne trovos argumentojn malfavorajn al la vendo."}, {"text_idx": "#000118", "text": "Inteligentaj kaj sag\u0302aj homoj pensu memstare kaj c\u0302erpu iliajn informojn el pluraj fontoj.\nFarante tion, multaj homoj \u2013 komitatanoj, membroj, nemembroj \u2013 venis al alia konkludo ol vi."}, {"text_idx": "#000121", "text": "Estimata s-ro S\u0301migielski, chu vi bonvolus provizi pliajn detalojn por la rakonto pri Helmut Kohl kaj lia \"Grubegeld\"? Mi ne vere scias, kion konkretan vi celis. Se eble, mi petas, relegu vian komenton antau la sendo kaj korektu la lingvajhon. Via jhusa teksto estas malfacile komprenebla."}, {"text_idx": "#000122", "text": "2017. La tiam nova g\u0302enerala direktoro de UEA volas stabiligi la asocion."}, {"text_idx": "#000123", "text": "Oni faras demandon al li:"}, {"text_idx": "#000135", "text": "Alig\u0302i al 400 aliaj abonantoj"}]